Paul Allen

Paul Allen (født 21. januar 1953 i Seattle i USA, død 15. oktober 2018 samme sted) var en amerikansk forretningsmann. Han grunnla sammen med Bill Gates dataselskapet Microsoft, og hadde en sentral rolle opp igjennom selskapets historie.

Allen studerte ved Washington State University, men sluttet for å skrive programvare på heltid. I 1975 var han med på å stifte Microsoft, og fra 1979 var han nestleder i selskapet. Han var sentral i Microsoft frem til 2000, da han gikk ut av styret.

Senere gjorde Allen seg blant annet bemerket som eier av de amerikanske profesjonelle idrettslagene Portland Trail Blazers, Seattle Seahawks og Seattle Sounders FC.

Han ble i 1982 diagnostisert med blodkreftsykdommen Hodgkins lymfom. Etter flere måneder med strålebehandling ble han erklært frisk. I 2009 ble han diagnostisert med og behandlet for Non-Hodgkins lymfom, før han i oktober 2018 kunngjorde at sykdommen hadde returnert. Han døde av sykdommen 15. oktober 2018.

 Referanser 

 Eksterne lenker 




Kategori:Milliardærer fra USA
Kategori:Forretningsfolk fra USA
Kategori:Personer fra Seattle
Kategori:Personer tilknyttet Microsoft